Raudonpilvis eglėlindis
Raudonpilvis eglėlindis (Gaurotes virginea) – ūsuočių (Cerambycidae) šeimos vabalas. Kūnas 9 - 12 mm ilgio. Juodas, pilvelis raudonas. Kojos juodos. Antsparniai mėlyni arba žali, kartais šviesiai melsvi arba beveik juodi. Antenos išaugusios prieš pat akis. Priešnugarėlės šonuose yra aiškus, bukas, nedidelis gumburėlis. Vabalai skraido gegužės – rugpjūčio mėn. Randami ant įvairių, ypač skėtinių, augalų žiedų spygliuočių miškuose ar šalia jų. Lervos vystosi po spygliuočių medžių žieve.